Source: http://legislatie.just.ro/Public/DetaliiDocumentAfis/107177
Timestamp: 2020-01-26 22:49:07+00:00
Document Index: 7768215

Matched Legal Cases: ['HOTĂRÂRE nr. 717', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 1', 'Articolul 2', 'Articolul 3', 'Articolul 4']

HG 717 17/06/2009 - Portal Legislativ
HOTĂRÂRE nr. 717 din 17 iunie 2009privind aprobarea normelor de implementare a programului "Prima casă"
În temeiul art. 108 din Constituţia României, republicată, şi al art. 1 alin. (5) din Ordonanţa de urgenţă a Guvernului nr. 60/2009 privind unele măsuri în vederea implementării programului "Prima casă",Guvernul României adoptă prezenta hotărâre. + Articolul 1 (1) În scopul facilitării accesului persoanelor fizice la achiziţia unei locuinţe prin contractarea de credite, se aprobă normele de implementare a programului "Prima casă", denumit în continuare programul, prevăzute în anexa nr. 1. ... (2) Programul, definit ca program guvernamental, are următoarele caracteristici: ... a) caracter naţional, determinat de aplicabilitatea acestuia pe întregul teritoriu al ţării; ... b) caracter social, reprezentat de intervenţia statului în procesul de garantare a creditelor contractate de persoanele fizice pentru achiziţia de locuinţe. ... + Articolul 2Beneficiarii pot achiziţiona în cadrul programului următoarele tipuri de locuinţe: a) locuinţă finalizată; ... b) locuinţă care urmează să se construiască; ... c) locuinţă aflată în faza de construcţie, denumită în continuare construcţie la roşu. ... + Articolul 3Criteriile de eligibilitate pentru beneficiarii care achiziţionează locuinţe prevăzute la art. 2 şi pentru finanţatori sunt prevăzute în anexa nr. 2. + Articolul 4Ministerul Finanţelor Publice, Ministerul Întreprinderilor Mici şi Mijlocii, Comerţului şi Mediului de Afaceri şi Ministerul Administraţiei şi Internelor sunt împuternicite să ducă la îndeplinire prevederile prezentei hotărâri. + Articolul 5Anexele nr. 1 şi 2 fac parte integrantă din prezenta hotărâre.PRIM-MINISTRUEMIL BOCContrasemnează:---------------Ministrul finanţelor publice,Gheorghe Pogeap. Ministrulîntreprinderilor mici şi mijlocii,comerţului şi mediului de afaceri,Marin Gheorghe,secretar de statViceprim-ministru, ministruladministraţiei şi internelor,Dan NicaBucureşti, 17 iunie 2009.Nr. 717. + Anexa 1 NORMEde implementare a programului "Prima casă" + Capitolul I Dispoziţii generale + Articolul 1Prezentele norme au fost elaborate în conformitate cu prevederile Ordonanţei de urgenţă a Guvernului nr. 60/2009 privind unele măsuri în vederea implementării programului "Prima casă", denumit în continuare programul. + Articolul 2Fondul Naţional de Garantare a Creditelor pentru Întreprinderile Mici şi Mijlocii S.A - IFN, denumit în continuare FNGCIMM, garantează, în numele şi în contul statului, creditele acordate persoanelor fizice pentru achiziţia unei locuinţe în cadrul programului. + Articolul 3 (1) Sursa de plată a garanţiilor emise în numele şi în contul statului este bugetul de stat. ... (2) Pentru anul 2009, plafonul garanţiilor care pot fi emise potrivit art. 1 alin. (3) din Ordonanţa de urgenţă a Guvernului nr. 60/2009 este de 1 miliard euro. ... (3) Plafonul prevăzut la alin. (2) include şi valoarea promisiunilor de garantare emise de FNGCIMM, în numele şi în contul statului, potrivit cap. VI. ... + Articolul 4Convenţia prevăzută la art. 1 alin. (6) din Ordonanţa de urgenţă a Guvernului nr. 60/2009, denumită convenţia privind implementarea programului, va cuprinde, fără a se limita la acestea, clauze privind: a) mecanismul de punere în aplicare a condiţiilor programului; ... b) evidenţa portofoliului de garanţii; ... c) raportarea periodică a portofoliului de garanţii; ... d) condiţiile de plată a garanţiilor; ... e) termenul şi modalitatea de transfer al contravalorii garanţiilor pentru care finanţatorul a solicitat plata; ... f) răspunderea contractuală; ... g) cauze de încetare a convenţiei; ... h) modalitatea de soluţionare a eventualelor litigii. ... + Capitolul II Definiţii + Articolul 5În sensul prezentelor norme, termenii şi expresiile de mai jos au următoarele semnificaţii: a) condiţiile programului - criteriile de eligibilitate pentru beneficiari şi finanţatori, descrierea, acordarea, monitorizarea şi plata garanţiei; ... b) garanţie - angajament asumat de FNGCIMM, în numele şi în contul statului, materializat într-un contract de garantare, care acoperă pierderea suportată de finanţator, ca urmare a producerii riscului de credit; ... c) beneficiar - persoana fizică care îndeplineşte criteriile de eligibilitate prevăzute de prezentele norme, precum şi normele de creditare ale finanţatorului, care solicită şi primeşte finanţare din partea acestuia, garantată de FNGCIMM, în numele şi în contul statului, în cadrul programului; ... d) finanţator - bancă, inclusiv unităţile teritoriale ale acesteia (sucursale, agenţii etc.), care îndeplineşte criteriile de eligibilitate şi acordă o finanţare unui beneficiar în cadrul programului; ... e) finanţare garantată - credit de maximum 60.000 euro sau echivalentul în lei, acordat în cadrul programului, exclusiv dobânzile şi comisioanele bancare şi alte sume datorate de beneficiar în baza contractului de credit; ... f) riscul de credit - neplata, parţială sau integrală, de către beneficiar a finanţării garantate (principalului); ... g) convenţie privind implementarea programului - document-cadru, încheiat între Ministerul Finanţelor Publice şi FNGCIMM, care cuprinde, în principal, termenii şi condiţiile mandatului acordat FNGCIMM şi clauze privind drepturile şi obligaţiile acestora privind acordarea, monitorizarea, raportarea şi executarea garanţiilor; ... h) convenţie de garantare - document contractual cadru, încheiat între finanţator şi FNGCIMM, care cuprinde, în principal, clauze privind drepturile şi obligaţiile părţilor, acordarea, monitorizarea şi executarea garanţiilor; ... i) contract de garantare - document contractual încheiat între FNGCIMM, finanţator şi beneficiar, în care se prevăd condiţiile specifice de acordare şi plată a unei garanţii; ... j) soldul finanţării garantate - soldul finanţării (principalului) exigibil la data cererii de plată a garanţiei; ... k) valoarea garanţiei - valoarea menţionată în contractul de garantare, al cărei nivel acoperă soldul finanţării garantate (principalului), exclusiv dobânzile şi comisioanele bancare şi alte sume datorate de beneficiar în baza contractului de credit; ... l) valoarea de executare a garanţiei - suma ce urmează a fi plătită de către Ministerul Finanţelor Publice ca urmare a producerii riscului de credit, egală cu soldul finanţării garantate; ... m) data încetării răspunderii FNGCIMM în numele şi în contul statului - data la care încetează răspunderea FNGCIMM în numele şi în contul statului, respectiv: ... 1. data rambursării integrale de către beneficiar a finanţării garantate, la termen sau anticipată; sau2. data la care Ministerul Finanţelor Publice plăteşte valoarea de executare a garanţiei; n) perioada de valabilitate a garanţiei - perioada de la data intrării în vigoare a garanţiei şi până la data încetării răspunderii FNGCIMM în numele şi în contul statului; ... o) promisiune unilaterală de creditare - document prin care finanţatorul îşi exprimă disponibilitatea de a acorda o finanţare unui beneficiar care, la data acordării acesteia, trebuie să se încadreze în criteriile de eligibilitate ale programului. Documentul are valabilitate pe perioada de construcţie a locuinţei, dar nu mai mult de 18 luni; ... p) promisiune de garantare - document emis de FNGCIMM către finanţator, prin care FNGCIMM îşi exprimă intenţia de a garanta finanţarea care va fi acordată beneficiarilor de către finanţator. Documentul are valabilitate pe perioada de construcţie a locuinţei, dar nu mai mult de 18 luni. ... + Capitolul III Descrierea garanţiei + Articolul 6Garanţia emisă de FNGCIMM, în numele şi în contul statului, are următoarele caracteristici principale: a) este irevocabilă - furnizorul protecţiei nu îşi poate rezerva prin contract dreptul de a revoca unilateral garanţia sau de a creşte costul efectiv al garanţiei, cu excepţia cazului în care cumpărătorul protecţiei nu plăteşte la scadenţă costul protecţiei; ... b) este necondiţionată - contractul prin care este furnizată protecţia nu conţine nicio clauză asupra căreia cumpărătorul protecţiei nu deţine controlul, clauză care să poată scuti garantul de obligaţia de a plăti în termen de maximum 90 de zile calendaristice, în cazul în care obligatul principal nu achită la termen plata scadentă/plăţile scadente; ... c) este expresă - protecţia furnizată de garanţie este legată în mod clar de expuneri ce pot fi identificate cu exactitate sau de un portofoliu de expuneri clar delimitat, astfel încât gradul de acoperire a protecţiei este clar definit şi nu poate fi pus la îndoială; ... d) este directă; ... e) este plătibilă la prima cerere scrisă a finanţatorului; ... f) are valoare determinată, iniţial egală cu valoarea rezultată din raportul de evaluare a locuinţei mai puţin avansul, fără a depăşi 60.000 euro sau echivalentul în lei; raportul de evaluare va fi întocmit de un evaluator autorizat, agreat de finanţator; ... g) valoarea se reduce cu ratele de capital (principal) rambursate de către beneficiar; ... h) acoperă numai principalul, exclusiv dobânzile şi comisioanele bancare şi alte sume datorate de beneficiar în baza contractului de credit. ... + Articolul 7Răspunderea FNGCIMM, în numele şi în contul statului, începe la data semnării de către părţi a contractului de garantare. + Articolul 8Garanţia se acordă în euro sau în monedă naţională şi se plăteşte în monedă naţională, la cursul de schimb comunicat de Banca Naţională a României şi valabil la data plăţii. + Articolul 9Acordarea garanţiei se realizează pe baza aprobărilor FNGCIMM. + Articolul 10Garanţia este garantată cu ipotecă de rang I asupra locuinţei achiziţionate prin program, în favoarea statului român reprezentat de Ministerul Finanţelor Publice, valabilă pe toată durata finanţării, cu notarea în cartea funciară a interdicţiei de vânzare a acesteia pe o perioadă de 5 ani şi a interdicţiei de grevare cu alte sarcini. + Capitolul IV Acordarea şi monitorizarea garanţiei + Articolul 11 (1) În vederea obţinerii unei garanţii, finanţatorul va transmite FNGCIMM solicitarea de garantare, după aprobarea finanţării de către structurile sale competente, sub condiţia suspensivă de acordare a garanţiei. Solicitarea se formulează în temeiul convenţiei de garantare. ... (2) FNGCIMM analizează, potrivit reglementărilor proprii şi prezentelor norme, solicitarea de garantare şi, în cazul în care constată că aceasta îndeplineşte condiţiile de acordare, comunică finanţatorului decizia sa şi încheie contractul de garantare. ... (3) Contractul de garantare va cuprinde, fără a se limita la acestea, următoarele: ... a) identitatea părţilor; ... b) obiectul şi durata contractului; ... c) valoarea maximă a garanţiei acordate în euro şi exprimată în moneda naţională sau acordate în monedă naţională; ... d) valoarea, modalitatea de calcul şi termenele de plată ale comisionului de gestiune datorat de finanţator; ... e) conţinutul şi termenele de raportare a situaţiei finanţării garantate; ... f) condiţiile şi termenul de plată a garanţiei; ... g) celelalte drepturi şi obligaţii ale părţilor; ... h) cazurile de neîndeplinire a obligaţiilor; ... i) modalitatea de soluţionare a eventualelor litigii. ... (4) FNGCIMM are dreptul să solicite finanţatorului informaţii suplimentare atunci când elementele cuprinse în solicitarea de garantare şi în documentaţia furnizată nu sunt suficiente pentru efectuarea analizei. ... + Articolul 12FNGCIMM monitorizează garanţiile aprobate. Monitorizarea reprezintă ansamblul de acţiuni întreprinse în perioada cuprinsă între acordarea garanţiei şi încetarea valabilităţii acesteia, acţiuni constând, în principal, în: a) urmărirea şi verificarea îndeplinirii de către finanţator a tuturor obligaţiilor asumate prin contractul de garantare, la termenele şi în condiţiile prevăzute de acesta; ... b) urmărirea periodică a stadiului derulării creditului, pe baza situaţiilor furnizate de către finanţator, conform prevederilor contractului de garantare. ... + Articolul 13Contractul de garantare poate fi modificat prin act adiţional, pe parcursul derulării, numai în cazul în care modificările nu se referă la condiţiile programului. + Capitolul V Plata garanţiei + Articolul 14 (1) Finanţatorul este îndreptăţit la executarea garanţiei numai dacă a transmis la FNGCIMM cererea de plată în cadrul perioadei de valabilitate a garanţiei. ... (2) Cererea de plată va fi însoţită de documentele justificative prevăzute în contractul de garantare. ... + Articolul 15FNGCIMM verifică încadrarea cererii de plată în termenii şi condiţiile convenţiei de garantare şi ale contractului de garantare. + Articolul 16Plata garanţiei se va face în condiţiile şi în termenii prevăzuţi în convenţia privind implementarea programului, convenţia de garantare şi contractul de garantare, în termen de maximum 15 zile calendaristice de la data primirii de către FNGCIMM a cererii de plată, fără însă a se depăşi 90 de zile calendaristice restante la plată de către beneficiar. + Articolul 17 (1) Sumele garantate de FNGCIMM se plătesc finanţatorului de către Ministerul Finanţelor Publice din bugetul de stat, prin bugetul Ministerului Finanţelor Publice - Acţiuni generale, şi se recuperează, prin executare silită, de către organele competente ale Agenţiei Naţionale de Administrare Fiscală de la beneficiarii finanţării garantate, persoane fizice, conform reglementărilor legale în materie de colectare a creanţelor fiscale. ... (2) După efectuarea plăţii de la alin. (1), Ministerul Finanţelor Publice informează FNGCIMM, care întocmeşte un înscris prin care se individualizează creanţa bugetară rezultată prin plată, exprimată în moneda naţională, şi data scadenţei acesteia. Înscrisul, împreună cu dovada comunicării acestuia către debitorul beneficiar al finanţării garantate, contractul de garantare, precum şi documentele care au stat la baza acordării garanţiei, se înaintează organelor competente ale Agenţiei Naţionale de Administrare Fiscală în a căror rază teritorială are domiciliul fiscal debitorul persoană fizică, în vederea efectuării procedurii de executare silită. ... (3) În termen de 15 zile calendaristice de la data plăţii garanţiei către finanţator, FNGCIMM comunică înscrisul prevăzut la alin. (2) şi debitorului beneficiar al finanţării garantate. ... (4) Comunicarea prevăzută la alin. (2) şi (3) se face prin poştă, cu scrisoare recomandată cu dovada de primire, sau prin alte mijloace ce asigură transmiterea actelor şi confirmarea primirii acestora. ... (5) Procedurile privind transmiterea documentaţiei şi formularistica utilizată se stabilesc prin convenţia privind implementarea programului. ... + Articolul 18 (1) În temeiul titlului executoriu, organele fiscale vor proceda la emiterea şi comunicarea somaţiei de plată pentru sumele individualizate în înscrisul prevăzut la art. 17 alin. (2), executarea silită urmând să se realizeze potrivit prevederilor Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare. ... (2) În cazul în care popririle înfiinţate de organul de executare generează consecinţe sociale deosebite, organul fiscal poate dispune, la cererea debitorului şi ţinând seama de motivele invocate de acesta, fie suspendarea temporară totală, fie suspendarea temporară parţială a executării silite prin poprire, conform prevederilor Codului de procedură fiscală. ... + Articolul 19 (1) Pentru aplicarea art. 60 din Ordonanţa Guvernului nr. 92/2003, republicată, cu modificările şi completările ulterioare, Agenţia Naţională de Cadastru şi Publicitate Imobiliară, precum şi autorităţile administraţiei publice locale vor asigura transmiterea la organele fiscale ale Agenţiei Naţionale de Administrare Fiscală a informaţiilor actualizate existente în cărţile funciare şi, respectiv, în baza de date privind bunurile imobile şi bunurile mobile sau vor asigura obţinerea acestor informaţii online. ... (2) Modalitatea şi condiţiile de transmitere a informaţiilor prevăzute la alin. (1) se vor stabili prin ordin comun al ministrului finanţelor publice şi al ministrului administraţiei şi internelor, în termen de 15 de zile calendaristice de la data publicării în Monitorul Oficial al României, Partea I, a prezentelor norme. ... + Capitolul VI Promisiunea de garantare + Articolul 20În situaţia achiziţiei unei locuinţe care urmează a fi construită sau a unei construcţii la roşu, beneficiarul va depune la finanţator o cerere de finanţare, însoţită de antecontractul de vânzare-cumpărare a locuinţei sau de contractul de construcţie, încheiat cu o societate de construcţii. Finanţatorul, în urma constatării încadrării solicitantului în criteriile de eligibilitate referitoare la respectarea condiţiilor specifice prevăzute în normele sale interne, emite o promisiune unilaterală de creditare, sub condiţia obţinerii unei promisiuni de garantare. + Articolul 21La solicitarea finanţatorului, în baza convenţiei de garantare, FNGCIMM emite promisiunea de garantare. + Articolul 22Înainte de expirarea termenului de valabilitate a promisiunii unilaterale de creditare, beneficiarul prezintă finanţatorului documentele din care rezultă finalizarea locuinţei. Dacă la această dată finanţatorul constată îndeplinirea integrală de către beneficiar a criteriilor programului, aprobă finanţarea sub condiţia obţinerii garanţiei FNGCIMM. + Articolul 23Pentru obţinerea garanţiei FNGCIMM se procedează conform cap. IV. + Capitolul VII Dispoziţii finale + Articolul 24În aplicarea prezentelor norme, convenţia privind implementarea programului, precum şi convenţia de garantare se aprobă prin ordin comun al ministrului finanţelor publice şi ministrului întreprinderilor mici şi mijlocii, comerţului şi mediului de afaceri, în termen de 15 zile calendaristice de la data publicării în Monitorul Oficial al României, Partea I, a prezentelor norme. + Articolul 25 (1) În termen de 7 zile calendaristice de la data publicării în Monitorul Oficial al României, Partea I, a prezentelor norme, finanţatorii vor transmite FNGCIMM şi Ministerului Finanţelor Publice nivelul costurilor totale pe care le vor aplica finanţărilor în cadrul programului, aşa cum sunt prevăzute la art. 2 lit. b) din anexa nr. 2, precum şi valoarea estimată a finanţărilor care urmează să fie garantate şi a promisiunilor de garantare care vor fi solicitate în anul 2009 în cadrul programului. ... (2) În cazul în care valoarea totală a finanţărilor comunicată de finanţatori depăşeşte plafonul prevăzut la art. 3 alin. (2) şi (3), FNGCIMM este autorizat, cu acordul prealabil al Ministerului Finanţelor Publice, să efectueze alocări pro rata în cadrul acestuia. ... (3) FNGCIMM este autorizat să evalueze, la intervale regulate de 3 luni, modul de utilizare de către finanţatori a plafonului alocat şi să efectueze realocări între finanţatori în funcţie de gradul de utilizare al plafoanelor alocate. ... + Anexa 2 CRITERIIde eligibilitate pentru beneficiariicare achiziţionează locuinţe finalizate, care urmeazăsă se construiască sau aflate în faza de construcţiela roşu şi pentru finanţatori + Articolul 1Criteriile de eligibilitate pentru beneficiarii care achiziţionează în cadrul programului o locuinţă finalizată sunt următoarele: a) la data intrării în vigoare a Ordonanţei de urgenţă a Guvernului nr. 60/2009 privind unele măsuri în vederea implementării programului "Prima casă", nu deţin în proprietate o locuinţă, individual sau în comun, împreună cu soţii lor sau cu alte persoane, indiferent de modul în care a fost dobândită şi nici nu au în derulare un credit ipotecar; dovada îndeplinirii acestui criteriu se face cu declaraţia pe propria răspundere a beneficiarului, dată în formă autentică; ... b) achiziţionează în cadrul programului o locuinţă finalizată, aflată pe teritoriul României, înscrisă în cartea funciară în condiţiile legii şi liberă de sarcini, cu excepţia privilegiului vânzătorului asupra preţului; ... c) îndeplinesc condiţiile specifice prevăzute în cadrul normelor interne de creditare ale finanţatorilor; ... d) dispun de un avans de minimum 5% din preţul de achiziţie al locuinţei, dacă preţul acesteia este mai mic sau egal cu 60.000 euro, sau de 3.000 euro plus diferenţa dintre preţul de achiziţie al locuinţei şi 60.000 euro, dacă preţul acesteia este mai mare de 60.000 euro; ... e) se obligă să constituie un depozit colateral pentru garantarea dobânzii, în valoare egală cu 3 rate de dobândă; ... f) se obligă să nu înstrăineze locuinţa achiziţionată în primii 5 ani de la data dobândirii; după expirarea acestui termen, în cazul preluării contractului de credit de către un terţ, acesta trebuie să întrunească criteriile de eligibilitate pentru beneficiarii programului; ... g) se obligă să constituie în favoarea statului român, reprezentat de Ministerul Finanţelor Publice, o ipotecă de rang I asupra locuinţei achiziţionate din finanţarea garantată şi este de acord cu notarea în cartea funciară a interdicţiei de vânzare a acesteia pe o perioadă de 5 ani şi a interdicţiei de grevare cu alte sarcini; ... h) se obligă să asigure locuinţa achiziţionată din finanţarea garantată împotriva tuturor riscurilor şi cesionează drepturile de despăgubiri în favoarea statului român, reprezentat de Ministerul Finanţelor Publice. ... + Articolul 2Criteriile de eligibilitate pentru finanţatori sunt următoarele: a) au acoperire teritorială la nivel naţional şi/sau judeţean; ... b) costul total al finanţărilor acordate în cadrul programului se compune din: ... - rata dobânzii EURIBOR la 3 luni plus o marjă de maximum 4,00 % pe an pentru creditele în euro şi ROBOR la 3 luni plus o marjă de maximum 2,50 % pe an pentru creditele în lei; marja include şi nivelul total al comisioanelor percepute de către finanţator;- comisionul de gestiune datorat FNGCIMM de 0,37% pe an, calculat la soldul finanţării; c) finanţatorii au obligaţia prevederii exprese în contractele de credit a costurilor cu dobânda exprimată în raport cu EURIBOR/ROBOR la 3 luni şi separat a costurilor cu comisioanele; ... d) nu percep comision de rambursare anticipată; ... e) solicită un avans de 5% din preţul de achiziţie al locuinţei, dacă preţul acesteia este mai mic sau egal cu 60.000 euro, sau 3.000 euro plus diferenţa dintre preţul de achiziţie a locuinţei şi 60.000 euro, dacă preţul acesteia este mai mare de 60.000 euro; ... f) durata maximă a creditului este de 30 ani; ... g) contractul de credit nu conţine clauze care să permită modificarea unilaterală de către finanţator a acestuia; ... h) acceptă să efectueze evaluarea locuinţei şi verifică îndeplinirea obligaţiei de asigurare a locuinţei de către beneficiar pe toată durata creditului; ... i) acceptă să instituie şi să reînnoiască în favoarea statului român, reprezentat de Ministerul Finanţelor Publice, ipotecă de rangul I asupra locuinţei achiziţionate în cadrul programului; ... j) îndeplinesc condiţiile de prudenţialitate prevăzute de legislaţia bancară, certificate pentru FNGCIMM de către Banca Naţională a României; ... k) finanţatorii sunt obligaţi să menţină criteriile prevăzute la alin. (1) pe întreaga durată de derulare a contractelor de finanţare încheiate în condiţiile programului. ... + Articolul 3În cazul achiziţionării locuinţelor prevăzute la art. 2 lit. b) şi c) din hotărâre, pe lângă criteriile prevăzute la art. 1, beneficiarii trebuie să prezinte finanţatorului un antecontract încheiat cu o societate de construcţii. + Articolul 4În cazul achiziţionării locuinţelor prevăzute la art. 2 lit. b) şi c) din hotărâre, pe lângă criteriile prevăzute la art. 2, în cazul în care finanţatorii solicită FNGCIMM emiterea unei promisiuni de garantare vor plăti acestuia un comision unic de analiză de 0,15%, aplicat la valoarea promisiunii unilaterale de creditare emise de finanţator. Comisionul este suportat de beneficiar.-----------